קים בייסינגר

קימילה אן בייסינגר (באנגלית: Kimila Ann Basinger; נולדה ב-8 בדצמבר 1953) היא שחקנית קולנוע ודוגמנית אמריקאית, זוכת פרס האוסקר ופרס גלובוס הזהב לשחקנית המשנה הטובה ביותר עבור משחקה בסרט "סודות אל איי" משנת 1997.

 ביוגרפיה 
בייסינגר נולדה באת'נס, ג'ורג'יה, ב-8 בדצמבר 1953. אמה, אן לי (לבית קורדל; 1925–2017), הייתה דוגמנית, שחקנית ושחיינית שהופיעה במספר סרטים של אסתר ויליאמס. אביה, דונלד ווייד בייסינגר (1923–2016), היה מוזיקאי חלק מביג בנד ומנהל הלוואות; כחייל בצבא ארצות הברית, הוא לקח חלק בפלישה לנורמנדי. היא האמצעית מבין חמישה ילדים, ויש לה שני אחים גדולים, סקיפ (נולד ב-1950) ומיק (נולד ב-1951), ושתי אחיות צעירות יותר, ברברה (נולדה ב-1956) ואשלי (נולדה ב-1959).

מוצאה של בייסינגר הוא אנגלי, גרמני וסקוטי. היא גדלה כמתודיסטית.

בייסינג'ר למדה בלט מגיל שלוש בערך ועד אמצע שנות העשרה לחייה. באמצע שנות העשרה לחייה, היא פיתחה ביטחון עצמי ועברה בהצלחה אודישנים לקבוצת המעודדות של בית הספר. בגיל 17 זכתה בתואר "מיס את'נס ג'וניור" ולאחר מכן נשלחה לתחרות "מיס ג'ורג'יה ג'וניור", אך לא זכתה. למרות שלא זכתה בתחרות הארצית, שמה יופייה זכו לפרסום לאומי.

 קריירה 

 דוגמנות 
לאחר התיכון, הוצע לבייסינגר חוזה דוגמנות עם סוכנות הדוגמנות פורד מודלס, אך סירבה לטובת קריירה במוזיקה ובמשחק, ונרשמה לאוניברסיטת ג'ורג'יה. עד מהרה היא שקלה מחדש ונסעה לניו יורק כדי לדגמן עבור פורד. למרות שהרוויחה 1,000 דולר ליום, בייסינגר מעולם לא נהנתה מדוגמנות, ואמרה: "היה קשה מאוד לעבור מהזמנה אחת לאחרת ותמיד להתמודד עם איך שנראיתי. לא יכולתי לסבול את זה. הרגשתי שאני נחנקת". בייסינגר אמרה שאפילו כדוגמנית, כאשר אחרים נהנו להסתכל במראה לפני תצוגות, היא תיעבה זאת והייתה נמנעת מלעשות זאת מתוך חוסר ביטחון. זעד מהרה בייסינגר הופיעה על שערי מגזינים רבים. היא מופיעה גם על עטיפת אלבום הבכורה של להקת הרוק "סורבייבר" משנת 1979. היא הופיעה במאות פרסומות לאורך תחילת שנות ה-70, בעיקר ידועה בתור הפנים של מותג השמפו בריק. תוך כדי עבודת הדוגמנות, בייסינגר החלה ללמוד בסטודיו ויליאם אספר (אנ') במנהטן, ניו יורק.

 משחק 
ב-1976, לאחר חמש שנות קריירת דוגמנות משגשגת, החליטה להתמקד בקריירת משחק. לשם כך נסעה ללוס אנג'לס והחלה לככב בסרטים. יופייה וחושניותה מיקמו אותה על תקן "היפה" המושכת צופים בקומדיות וסרטי פעולה. ב-1984 שיחקה בסרט "הטוב מכולם" לצידו של רוברט רדפורד. תפקידה המפורסם ביותר היה בדרמה הרומנטית-ארוטית של אדריאן לין, "תשעה וחצי שבועות של שכרון חושים" (1986). באותה שנה שיחקה בסרט "ללא רחמים" לצד ריצ'רד גיר. ב-1992 כיכבה במותחן הארוטי "משולש מסוכן", לצידו של ריצ'רד גיר. כמו כן שיחקה בסרט "הבריחה" (1994) ביחד עם אלק בולדווין בו הופיעה בעירום, ובקומדיות רבות, בהן "נאדין", "כלה מכוכב אחר", כל הזמן את אשתי", "שודדת על עקבים" ו"עולמו של ויין 2". בנוסף שיחקה בסרט הפעולה/קומיקס "באטמן" (בו גילמה את ויקי וייל, צלמת עיתונות בלונדינית המתאהבת בברוס ויין). במטרה להפגין יכולות משחק משמעותיות יותר, שיחקה גם בכמה סרטי דרמה, כשהבולט בהם היה סרטו של בארי לוינסון "הטוב מכולם" (1984), עליו קיבלה מועמדות לפרס גלובוס הזהב.

ב-1998 זכתה בייסינגר בפרס גלובוס הזהב ובפרס האוסקר על תפקידה בסרט "סודות אל איי", בו גילמה יצאנית. לאחר זכייתה באוסקר לא שיחקה זמה מה, אך שבה לשחק ב-2002 כשכיכבה בתפקיד אמו של ראביט (אמינם) ב-"8 מייל" ובסרט "יחצ"ן במלכוד" לצד אל פצ'ינו.

בשנת 2004 שיחקה בשלושה סרטים: "דלת נסתרת" (אנ'), על פי ג'ון אירווינג, בקומדיה "אלביס מלך לנצח" ובמותחן "סלולר".

בשנת 2006 היא הופיעה בסרט "המאבטח" (אנ') ובסרט "הימור גורלי".

בשנת 2008 גילמה את לאורה בסרט הדרמה "ערבה בוערת" בכיכובה של שרליז ת'רון. באותה שנה שיחקה בדרמת הפשע "לילות אל.איי" בכיכובו של בילי בוב תורנטון.

בשנת 2010 הופיעה בדרמה "צ'ארלי סנט קלאוד" בכיכובו של זאק אפרון.

בשנת 2013 שיחקה בדרמה "סוגרים חשבון", לצד  רוברט דה נירו וסילבסטר סטאלון.

בשנת 2014 השתתפה בדרמת הספורט "4 Minute Mile".

בשנת 2017 שיחקה בדרמה הארוטית "חמישים גוונים של אופל" בדמותה של אלנה לינקולן, שותפתו העסקית של כריסטיאן.

 חיים אישיים 
לפני שהתפרסמה, בייסינגר יצאה עם הדוגמן טים סונדרס, הצלם דייל רובינט ושחקן הפוטבול ג'ו ניימת' (אנ').

ב-12 באוקטובר 1980, היא נישאה למאפר רון סניידר-בריטון, אותו פגשה במאחורי הקלעים של סרטה הראשון, "Hard Country". בייסינגר פיתחה אגורפוביה באותה שנה, בעקבות התקף חרדה בחנות מזון בריאות, והייתה מרותקת לבית במשך שישה חודשים. סניידר התפטר מעבודתו במהלך הנישואין ושינה את שם משפחתו לבריטון לאחר שבייסינגר ביקשה ממנו לבחור "משהו עם האות B" כדי שתוכל לשמור על אותם ראשי תיבות כאשר תשתמש בשם נישואיה. הזוג התגרש רגע לפני חג המולד 1989, ולאחר מכן בייסינגר שילמה לו 9,000 דולר מזונות חודשיים למשך שמונה שנים. בריטון כתב ספר זיכרונות בשם "Longer Than Forever", שפורסם בשנת 1998, על זמנם המשותף ועל הרומן שלה עם ריצ'רד גיר.

בזמן שגירושיה הראשונים היו בתהליך, בייסינגר ניהלה מערכות יחסים עם מפיק הקולנוע ג'ון פיטרס (אנ'), כמו גם עם הזמר פרינס, שהפיק את הפסקול עבור "באטמן" (בו כיכבה) וגם הפיק את אלבומה שנגנז משנת 1989, "Hollywood Affair".

בשנת 1990, בייסינגר פגשה את בעלה השני, אלק בולדווין, כשגילמו זוג בסרט "כל הזמן את אשתי". הם נישאו ב-19 באוגוסט 1993, וכיכבו ברימייק של "הבריחה" משנת 1994. הם גם גילמו את עצמם בפרק של "משפחת סימפסון" משנת 1998, שבו בייסינגר תיקנה את הומר סימפסון על הגיית שם משפחתה וליטשה את פסלון האוסקר שלה. לבייסינגר ובולדווין נולדה בת, איירלנד בולדווין (אנ'), שנולדה ב-23 באוקטובר 1995 והפכה מאז לדוגמנית מצליחה.. הם נפרדו בסוף שנת 2000 והתגרשו סופית ב-3 בספטמבר 2002. בספרו משנת 2008, "A Promise to Ourselves: A Journey Through Fatherhood and Divorce", תיאר בולדווין את מאבק המשמורת השנוי במחלוקת בן שבע השנים עם בייסינגר על בתם לאחר פרידתם, וטען כי היא הוציאה יותר מ-1.5 מיליון דולר במאמציה למנוע ממנו גישה הורית.

לאחר הגירושים מבולדווין, דווח כי בייסינגר ברומן עם הראפר אמינם, כוכב "8 מייל" (2002), דבר שהראפר הכחיש שוב ושוב.

בשנת 2014, החלה לצאת עם מיץ' "מיטשל" סטון. כמו סניידר ופיטרס לפניו, סטון הוא גם מעצב השיער של בייסינגר. הזוג עונד צמידי זהב תואמים ומאז אף עבר להתגורר יחד.

 פילמוגרפיה 

 קולנוע 
+שנהסרטתפקידהערות1981Hard Countryג'ודי1982Mother Lodeאנדראה ספלדינג1983לעולם אל תאמר לעולם לאדומינו ויטלי (אנ')הגבר שאהב נשים (אנ')לואיז קאר1984הטוב מכולםממו פריסמועמדת פרס גלובוס הזהב לשחקנית המשנה הטובה ביותר - סרט קולנוע1985אהבה מטורפת (אנ')מיי1986תשעה וחצי שבועות של שכרון חושיםאליזבת' מקגרוללא רחמים (אנ')מישל דובאל1987פגישה עיוורת (אנ')נדיה גייטסנאדין (אנ')נאדין1988כלה מכוכב אחר (אנ')סלסט מרטין1989באטמןויקי וייל (אנ')1991כל הזמן את אשתי (אנ')ויקי אנדרסון1992משולש מסוכן (אנ')הת'ר אוונסעולם מגניבהולי ווד1993שודדת על עקבים (אנ')קארן מק'ויעולמו של ויין 2האני הורני1994הבריחה (אנ')קרול מק'וימשהו ללבושקיטי פוטר1997סודות אל איילין בראקןפרס אוסקר לשחקנית המשנה הטובה ביותר
פרס גלובוס הזהב לשחקנית המשנה הטובה ביותר - סרט קולנוע
מועמדת פרס באפט"א לשחקנית הטובה ביותר בתפקיד משנה
מועמדת פרס גילדת שחקני המסך לשחקנית המשנה הטובה ביותר (אנ')2000חלומות על אפריקה (אנ')קוקי גאלמן (אנ')קשר האופל (אנ')מגי או'קונר20028 מיילסטפני סמית'יחצ"ן במלכוד (אנ')ויקטוריה גריי2004דלת נסתרת (אנ')מריון קולאלביס מלך לנצח (אנ')הרמוני ג'ונססלולרג'סיקה מרטין2006הימור גורלי (אנ')קרוליין קארברהמאבטח (אנ')שרה בלנטיין2008ערבה בוערת (אנ')ג'ינהWhile She Was Outדלהגם מפיקה בפועללילות אל.איי. (אנ')לורה סלואן2010צ'ארלי סנט קלאוד (אנ')קלייר סנט קלאוד2012Black Novemberקריסטי2013גוף שלישיאיילין ליריסוגרים חשבון (אנ')סאלי רוז20144 Minute Mileקלייר ג'ייקובסThe 11th Hourמריה2016בלשים בע"מג'ודית קוטנר2017חמישים גוונים של אופלאלנה לינקולן

 טלוויזיה 
+שנהסדרהתפקידהערות1976Gemini Manשיילהפרק: "Night Train to Dallas"המלאכיות של צ'רלילינדה אוליברפרק: "Angels in Chains"1977מקמילן ואשתו (אנ')ג'נט קארניפרק: "Dark Sunrise"סטיב אוסטין, האיש השווה מיליוניםלוריין סטנגרפרק: "The Ultimate Imposter"Dog and Catג'יי.זי קיין7 פרקים1978The Ghost of Flight 401פריסי פרייז'רסרט טלוויזיה של NBCKatie: Portrait of a Centerfoldקייטיסרט טלוויזיה של NBCVegasאליסון ג'ורדןפרק: "Lady Ice"1979From Here to Eternityלורין רוג'רס3 פרקים1980From Here to Eternityלורין רוג'רס11 פרקים1981Killjoyלורי מטפורדסרט טלוויזיה של CBS1998משפחת סימפסוןעצמהדיבוב; פרק: "When You Dish Upon a Star"2006The Mermaid Chairג'סי סאליבןסרט טלוויזיה של Lifetime2017Comrade Detectiveסאלי סמית'דיבוב; פרק: "The Invisible Hand"

 קישורים חיצוניים 


הערות שוליים

קים
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:נערות בונד
קטגוריה:זוכי אוסקר: שחקנית המשנה הטובה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גילדת שחקני המסך - שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס פטל הזהב: שחקנים
קטגוריה:בוגרות אוניברסיטת ג'ורג'יה
קטגוריה:אמריקאיות שנולדו ב-1953
קטגוריה:אמריקאים שנולדו ב-1953